**Κοπή Βασιλόπιτας ΕΠΟΕΤ (ΟΗΟ-ΣΕΚ) 2019**

Την Πέμπτη 10/01/2019 μετά την συνεδρία της Εκτελεστικής Επιτροπής πραγματοποιήθηκε η καθιερωμένη κοπή της Βασιλόπιτας σε γεύμα που πραγματοποιήθηκε στο ξενοδοχείο ΣΕΜΕΛΗ.

Στο γεύμα μας τίμησαν με την παρουσία τους ο έντιμος Υπουργός Οικονομικών κ. Χάρης Γεωργιάδης, ο Γ.Γ της ΣΕΚ κ. Ανδρέας Μάτσας, ο Γ.Γ της ΟΗΟ-ΣΕΚ κ. Ανδρέας Ηλία, η Διευθύντρια Τμήματος Εργασιακών Σχέσεων και Έφορος Συντεχνιών κα Μαρίνα Ιωάννου, ο Ανώτατος Εκτελεστικός Διευθυντής της CYTA κ. Ανδρέας Νεοκλέους, ο ΑνΑΕΔ κ. Μιχάλης Αχιλλέως και οι Ανώτεροι Διευθυντές κ. Ιωάννης Κουλίας και κ. Χρύσης Φοινιώτης.

Στο γεύμα παρευρέθηκε και η Αντιπροσωπεία από την Ελλάδα του ΟΠΑΚΕ – ΟΤΕ η οποία βρίσκεται αυτές τις μέρες στη Κύπρο για την υπογραφή της συνέχισης του θεσμού των ανταλλαγών με το ΤΕΥ-ΑΤΗΚ.

Κατά την διάρκεια του γεύματος παραδόθηκε το νέο καταστατικό της ΕΠΟΕΤ (ΟΗΟ-ΣΕΚ) από την Έφορο Συντεχνιών στο Γ.Γ κ. Ηλία Δημητρίου το οποίο ψηφίστηκε στην Καταστατική Γενική Συνέλευση που πραγματοποιήθηκε στης 13 Δεκεμβρίου 2018.

 

 

 

 

 

 

